282 Penitencia

Secundum Magister, quarto *Sententiis*, prima tabula salutis humane post lapsum peccati originalis est baptismus, quo vetus deponitur, et induitur nouus. Sed secundum Hieronimum, *Epistola* 98, secunda tabula post naufragium peccati actualis, qua peruenitur ad portum est penitencia. Inde dicitur *Etimologice*,penitencia, quasi punitencia a puniendo, quia per hanc punit homo quod dereliquit. Uel dicitur penitencia, quasi pena tenax, uel quasi pene tensio, eo quod penalis sit, non quod Deus in pena nostra seu passione delectetur sed in paciencia et deuocione pacientis. Et debet habere pena esse tenax, ut homo non desinat dolorem de commisso qui cupit gaudere de promisso. Vnde Augustinus, qui penitet, omnino peniteat. Iccirco inter cetera satisfactoria pro peccato semper debet iniungi dolor de peccato. Cum ergo penitere sit penam tenere, profecto non penitet quia penam non tenet.

Ideo dixit Psal. [6:7]: *Laboravi in gemitu meo*, etc. De modico et raro gemitu hec non dixisset. Vnde non videtur gemens qui statim post confessionem ridet, quia penam non tenet, sed magis deridet ille perfecte laborabat in gemitu qui dicebat tota die contristatus nigredie, [Psal. 37:9]: *Rugiebam a gemitu cordis mei*. Nec semel est flendum, sed sepe secundum illud [Psal. 6:7]: *Lavabo per singulas noctes lectum meum*, etc. Igitur secundum Ambrosium, penitencia est mala preterita deplangere, et plangenda iterum non committere, id est, propositum committendi non habere. Nec ideo non est vera penitencia si forte postmodum /f. 89ra/ casu uel infirmitate peccetur. Vnde et Christus in euangelio non dixit, Vade et non pecces, sed, [Joan. 8:11]: *Vade, et noli peccare*, id est, ne voluntas peccandi in te maneat.

Vnde ad veram penitentiam consequendam quatuor debent concurrere: desercio ipsius actus, desercio voluntatis peccandi, dolor de preterito, satisfaccio secundum possibilitatem ipsius penitentis. Et sicut in peccato mortali sunt tria: delectacio, impudencia, perpetracio, sic in remedio debent esse tria, scilicet, contricio contra delectacionem, confessio contra impudenciam, satisfaccio contra perpetracionem.

Item, talis penitencia quam homo assumit et facit per se sine impositione sacerdotis est proprie penitentia que dicitur sacramentum et quod posset fieri ante baptismum.

Item, plangere pro peccatis propriis est prius actus penitencie, sed lugere pro peccatis alienis est actus alterius virtutis, utpote misericordie, sed lugere pro dilacione Patre est actus tercio beatitudinis.

¶ Item, aliqua penitencia est vera que odium criminis habet cum desiderio satisfaciendi. Sed illa de qua dicit illud irrisior est et non penitens, qui adhuc agit vnde peniteat. Et Augustinus, illa penitencia falsa est que displicet peccasse propter presentem penam. Sicut patet in latrone cui si desit vindicta, reuertitur ad crimina.

Item, falsa est si non sit de peccatis omnibus.

Item, aliqua penitencia est sera et infructuosa, de qua Augustinus, libro *De penitentia*, si tunc penites quando peccare non potes, peccata te dimittunt, tu non illa.

¶ Item, aliqua penitencia est iniqua siue desperata, sicut patet in Juda traditore, de quo dicit Magister *Sententiarum*, libro 4 c. 15, Judas tali penitencia crimen non correxit, sed crimen crimini addidit desperando. Simile legitur primo libro Macc. [2:57] de rege Antiocho quod orabat scelestus diuinum cum non esset misericordiam consecuturus. Sed alia penitentia est sancta et meritoria, de qua Bernardus, O felix penitencium humilitas! Que vincis invincibilem, tremendum iudicem vertis in piissimum Patrem! Hanc pententiam exercuerunt sancti patres nostri qui parua peccata sua punierunt ac si fuissent magna, timentes ne magna haberent. Vnde Gregorius, bonarum mentium est Dist. 5, [c. 4] A*d eius*, id est, timent an sit culpa.

¶ Item, secundum Bernardum, quatuor mouent ad agendum veram penitentiam: beneficia Dei, emollencia promissa Dei, alliciencia flagella preminencia, supplicia deterencia.

¶ Item, mouet penitencie fructus. Vnde Augustinus, per hanc ignorans se, recognoscit querens sepe reperit. Hec est que angelos ad homines duxit. Que ouem perditam reduxit. Que filium prodigum ad patrem produxit. Ideo dicitur Luc. 15[:7]: *Gaudium* est angelorum *in celo* *super vno peccatore penitentiam agente,* *quam super*, etc. Vbi dicit Gregorius, libro secundo, *Homilia* 14, maius inquit gaudium est de peccatore conuerso, quam de stante iusto. Quia dux in prelio illum militem plus diligit, quia post fugam reuersus, hostem fortiter premit, quam illum qui numquam terga prebens, numquam fortiter quicquam egit. Et agricola plus diligit terram que post spinas vberes fructus profert, quam illa que numquam spinas habuit nec vnquam fructus fecit.

¶ Item, vera penitentia debet habere aliquas proprietates, quia debet esse amara, Jer. [6:26]: *Luctum unigeniti fac tibi, planctum amarum*. Et Ysai. 38[:15]: *Recogitabo omnes annos meos in amaritudine*.

Item, debet esse voluntaria. Vnde Augustinus, cum gaudio debet facere mortalis futurus, quecumque faceret pro differenda morte.

¶ Item, debet esse commensurata, scilicet, de commissis et omissis considerando numerum et multitudinem peccatorum, diuturnitatem vicii, feruorem, magnitudinem circumstanciarum, qualitatem intencionis, prauitatem, exemplorum peruersitatem, aliorum infeccionem, Leu. 5[:17-18]: *Anima* que *peccaverit* agnum *immaculatum* *juxta mensuram æstimationemque peccati*. Exemplum de Magdalena. Vnde Gregorius, *Super Euangelium*, libro secundo, homilia 23, conuertit ad numerum criminum, numerum virtutum, ut totum rependerat in penitentia, quod contempserat in culpa. Quot habent in se viciorum oblectamenta, tot de se inuenit holocausta.

Item, debet esse discreta ne, scilicet, sit nimia ad penitentis destructio, nec remissa ad eius dissolucionem, Rom. 12[:1]: *Exhibentes corpora vestra hostiam* *viventem*, etc. Rationabile obsequium /f. 89rb/ vestrum, quia secundum Gregorium, *Super Ezechielem*, libro 2, homelia 7, caro nostra est nobis adjutrix in bono opere, et insidiatrix in malo. Si plus quam debemus ei tribuimus, hostem nutrimus, si minus socium vetamus. Ideo preceptum fuit in lege Salem offerre in omni sacrificio, id est, discrecionem, Leu. 2[:13]. Quia penitentia debet esse discreta.

Item, penitentia debet esse humilis penalitatis, ut quidem humilitas sit in corde penitentis et penalitas in corpore, Job vltimo [42:6]: *Ago pœnitentiam in favilla et cinere*. Exemplum de minutis, Luc. 10[:13], qui penituerunt *in cilicio et cinere*.

¶ Item, debet esse vera sine simulacione, id est, realis non apparens, Joel 2[:12]: *Convertimini ad me in toto corde vestro*. Et Luc. 3[:8]: *Facite dignos fructus pœnitentiæ*, id est, digna opera et satisfactoria, secundum Chrisostomum.

¶ Item, esse recta et ordinata sine obliquitate, id est, non propter vitandam temporalem incommoditatem, sed propter vitanda Dei offensa, et pro adimplenda eius beneplacencia, Heb. 12[:17]: *Non invenit locum poenitentiae*, quamuis cum lacrimis inquisisset eam.

¶ Item, debet esse perseuerans sine cessacione, causet lampedes meos, quomodo inquiabo illo. Vnde Chrisostomus, *De reparacione lapsi*, talis est erga homines pietas Dei, quod numquam spernit penitenciam, si sincere corde offeratur, etiamsi ad summum quis venerit peccatorum, etiamsi non potuerit adimplere omnem satisfaccionis ordinem.

¶ Nam Dauid post veniam consecutam de homicidio et adulterio, iterum peccauit et veniam optinuit.

¶ Item, penitencia debet esse festina et accelerata sine tardacione, Eccli. 5[:8]: Ne *tardes converti ad Dominum*, *et ne differas de die in diem*. Vnde Augustinus, *De verbis Domini,* sermo 16, c. 5. *De penitencia,* Dist. 7, *Quanquam*.Scio neminem se velle corrigere, qui putat quod plus habet viuere. Hoc multos occidit cum dicunt, Cras, cras, ostium clauditur. Et talis foris manet cum tormento, quia non habet gemitum columbinum, sed vocem coruinam, Sopho. 2[:14]: *Vox cantantis in fenestra, corvus in superliminari*. Vnde Gregorius, *Homilia* 12, qui penitenti veniam spoponderit, peccanti diem crastinum non promisit.

Item, Augustinus, libro *De penitentia*, qui differt penitere vsque ad vltimam senectutem. Si securus hinc exierit, nescio penitentiam tali dare possumus, securitatem promittere non possumus. Non dico quod talis dampnabitur. Vis ergo a dubio liberari. Age penitentiam, dum sanus es. Et tunc securus es, quia tunc penites quando peccare potes, si autem penites quando peccare non potes, peccata te deserunt, non tu illa. Ergo tene certum et dimitte incertum. Et sequitur non penam euadet qui sero penitet. Nisi tanta sit vehemencia gemitus et contricionis, quod sufficiat ad peccati punicionem, quia secundum Hieronimum:

¶ Numquam est sera penitentia. Penitencia in hac uita, exemplum in latrone crucifixo, Luc. 23[:43].

Item, Hieronymus, *Epistula*, 60, quanto quis tardius incipitur tanto fernencius agat ut tempus redimat.

¶ Hic autem nota quod plura sunt penitentie impedimenta, de quibus vide supra capitulo [69] Confessis.

¶ Item, nota quod sicut omnibus generibus morborum, vna et eadem medicina non est danda. Sic nec omnibus peccatis eadem penitentia, sed contra peccata carnis austera sunt <~~peccatis eadem penitentia sed contra~~> imponenda. Sic Abraham det ancille panem et aquam, Gen. 21[:14]. Sic daberatur Elie in deserto a Domino, qui prius comederat panem et carnes, 3 Reg. 17[:6]. Solet pedum nuditas contra carnalia peccata imponi, et hoc rationabiliter quia secundum Philosophum in *Problematibus* suis, nuditas pedum confert ad castitatem. Propter hoc Dauid agens penitenciam pro adulterio commisso cum Bersabee nudis pedibus ambulauit, 2 Reg. 15[:30].

¶ Item, Moyses discalciatus accessit ad Dominum in monte, Exod. 3[:5]. Et Ysaias ambulauit nudus et discalciatus, Ysai. 20[:2]. Contra peccata spiritualia imponi debent que sunt humilitatis et caritatis, sed contra superbiam ea que causat contemptum et cognicionem sui. Vnde et Dan. 4[:30], abiectus est Nabuchodonosor donec recognosceret se. Contra auariciam elemosinam largicio. Ideo consiluit Daniel [4:24] regi predicto, vbi supra quod elemosinis peccata sua redimeret. Et quantum possibile est per que peccat, quis per hec et torqueatur. /f.89va/

Item, Hieronimus, *Epistula* si nouit hirundo pullos suos celidonia curare, et capre vulnerate dictamnum appetunt; cur nos ignoramus medicinam penitencie propositam penitentibus.

¶ Manasses rex ydolatra et haruspex augur et homicida addictis est cathenis Babilonicis, penitentiam agendo restitutus est regno suo sicut patet, 2 Paral. 33[:13]. Sed Eccli. 2[:22]: *Dicentes: Si pœnitentiam non egerimus, incidemus in manus Domini, et non in manus hominum*. Chrisostomus *Super Mattheum*, 3, dicit quod differt penitere et penitentiam agere, quid penitere est interius conteri, penitentiam agere est opera exercere.

¶ Tempus quadragesime specialiter deputatum penitentie, ut qui annum integrum dedimus nostro corpori, quadraginta dies demus anime. Et hoc secundum Gregorium, *Homilia* prime dominice quadragesime, ut subtractis in quadraginta diebus dominicis, remanent quadraginta dies, qui faciunt decimam partem dierum anni. Sicut ergo iubimur offerre Deo decimam rerum, ita offeramus decimam dierum.

¶ Munerus ergo quadragenarius scribitur temporis penitentie propter remissionem culpe, propter satisfaccionem pene, et propter consummacionem iusticie. In cuius figura Moyses dicit Deut. [9:25]: *Jacui coram Domino quadraginta diebus,* *quibus eum deprecabar, ne deleret vos*.

¶ Item, per quadraginta annos populus de Egipto liberatus laborauit in deserto antequam ad terram promissam proueniret. In signum quod post penitencia peruenitur ad culpe et pene remissionem. In huius rei exemplum Christus ieiuniauit quadraginta diebus et noctibus, Matt. 4[:2]. Et Deus pluit quadraginta diebus et quadraginta noctibus in diluuio, Gen. 7[:4]. Sed post quadraginta dies Noe aperuit fenestram in signum quod post tantum tempus ieiunii, celum poterit penitentibus aperiri. Et Philosophus 8, *De animalibus*, capitulo 17, dicit quod vrsus postquam coierit quadraginta dies. Augustinus, *Super Genesi*, c. 50[:3], adaptat quadraginta dies planctus pro Jacob ad quadraginta dies.

¶ Item, Moyses post ieiunium quadraginta dies legem accepit, Exod. 24[:18]. Elyas post tantum ieiunium sermonem Domini accepit, 3 Reg. 19[:8]. Si illos post ieiunium solummodo panit verbo, sed post incarnacionem suam pascit sibi ieiunantes carne sua a verbo sumpta.

Item, Dominus fecit pronunciari.

¶ Niniuitis quadraginta dies ad penitenciam, Jon. [3:4] vltimo.

Item, quomodo tres dies conueni tribus partibus penitencie, vide infra capitulo [368] Tria.

¶ De tribus partibus penitencie eam integrantibus, videlicet [capitulo 78] Contricione, [capitulo 69] Confessione, [capitulo 334] Satisfactione, vide in locis suis.

¶ Item, penitencia comparatur viriis rebus.

¶ Est enim sicut aqua contra canes, sicut clamor contra fures, et sicut armatura contra hostes.

¶ De primo, quo ad contricionem aqua calida eicit canem de coquina, sic aqua lacrimarum demonem de anima. In cuius figura legitur, Gen. 26[:24] quod Ana inuenit primo aquas calidas in deserto. Expone ibi, vnde Ambrosius, lacrime lauant delictum, quod pudor est confiteri.

¶ Item, penitencia est sicut clamor contra fures quantum ad confessionem.

¶ In cuius figura, dicitur 1 Macc. 3[:6]: *Timore* Jude qui interpretur confessio *repulsi sunt inimici*.

Tercio, penitencia est sicut herma contra hostes quantum ad satisfaccionem, 2 Cor. 10[:4]: *Arma militiæ nostræ non sunt carnalia*.

¶ Item, penitencia dicitur [Exod. 17:8-15] virga Moysi que quamdiu tenetur in manu, videlicet ad corripiendum canes et ad castigandum pueros insolentes, sed cum proicitur e manu et deseritur, vertitur in colubrum.

¶ Item, penitencia est conclusiua adinstar sepis, nam sicut agricola cum eisdem spinis quas extrahit de agro uel vinea claudit vineam contra porcos et bestias, sic penitentes recogitando peccata que emisit per confessionem debet munire cor suum contra temptaciones, Eccli. 36[:27]: *Ubi non est sepes, diripietur possessio*.

¶ Item, penitencia est sicut clauis que contrario motu claudit uel apparit. Nam anima motu proprio in peccata ruens claudit ostium celi, Matt. 3[:2]: *Agite pœnitentiam: appropinquavit enim regnum cælorum*. Ecce materia breuis, /f. 89vb/ ad Dauid penitenciam leuis ad intelligendum quia *agite*, non disputatiem vtilis ad merendum, quia *apropinquavit regnum*, Rom. 6[:18]: Nunc *autem liberati a peccato*, per penitenciam, *servi facti* Deo per obedienciam, habetis fructum in sanctificacionem per graciam, finem vero vitam eternam per gloriam, Ezech. 18[:21]: *Si impius egerit pœnitentiam*, etc.

¶ Item, penitencia est discrete inponenda, deuote suscipienda, perfecte adimplenda.

¶ De primo, sicut virus est serpenti vita, sed homini mors. Ignis probat et purgat aurum, sed virgulta incinerat. Talpa viuit sub terra, in luce mouetur. Homo sub aqua moritur vbi pisces delectantur. Sic eadem penitencia non est omnibus imponenda. Nam dicitur, Leu. 13[:44] et 14[:2], quod sacerdos debet discernere inter lepram separatam.

¶ De secundo, est deuote assumenda sicut miles arma, peregrinus baculum, Psal. [72:23]: *Ut jumentum factus sum apud te*.

¶ De tercio, quod sit perfecte adimpletum, ut non solum ipsum peccatum vitetur, set etiam peccati recidiuum, occasiones, et oportunitates.

¶ Nam herba falcata reuiuiscit sic, sed non sic herba eradiata. Qui primus in hoc mundo penituit rectam formam tradidit. Legimus angelum peccasse, sed non penituisse, hominem peccasse, sed non penituisse. Immo culpam in mulierem intorsisse, Gen. 3[:6]. Legimus mulierem peccasse, sed non penituisse. Immo in serpentem intorsisse. Legimus progenitum hominis peccasse, set penituisse immo desperasse.

¶ *Maior est*, inquit [Gen. 4:13], *iniquitas mea, quam*, etc.

¶ Quis ergo primo penituit, [Gen. 6:5-6], certe Deus mala hominum, etc. *Penituit eum fecisse hominum* instar alicuius artificis qui delet quod fecit, si displiceat sibi tactus, inquit, *dolore cordis intrinsecus*, et precauens in futurum.

¶ Non requiritur hic dolor capitis aut ventris, non dencium aut pedum, sed mentium. Vnde dicit Dominus anime penitenti per Micheum [4:10]: *Dole [et] satage filia, quasi parturiens*. Satage, id est, satis age, id est, tantum dele dolore interiori, quantum aliquando placuit peccatum.

¶ Item, penitenciam agentes due debent considerare, scilicet, motiuum et modum. Motiuum ut agant, modum ut recte et bene agant. Igitur motiuum ad penitendum est primo tempus ad impensum quod transit, sicut medicina que non viret post mortem, sic nec penitencia, Apo. 2[:21]: Dedit ei *tempus ut pœnitentiam ageret*: *et* noluit. Ideo postmodum querent et non inuenient cum diuite epilone, Luc. 16[:21].

Secundo, mouet ad hoc locus, ad hoc congruus in quo, scilicet, modo habitamus sicut campus ad pugnandum, aqua ad nauigandum, sed omnis locus est aptus ad penitenciam. Icciro nullus adultus excusatur a penitencia, nec in seculo, nec in claustro, Job 24[:23]: *Dedit ei Deus locum pœnitentiæ, et* ipse *abutitur eo* quod *in superbiam*. Magna superbia est quando fur sepe consequitur veniam, nec tamen cessat a malicia, Sap. 12[:8]: *Hiis tamquam hominibus pepercisti*. Huic est quod talis fur suspenditur sine redempcione, Heb. 12[:17]: *Non invenit* Esau *locum pœnitentiæ*, *quamquam cum lacrimis,* etc.

¶ Tercio, mouet ad pentendum fructus magnus qui inde prouenit, sicut miles qui genua flectit pro mundano honore, quanto plus debet homo hoc facere pro eterno.

¶ Nam penitencia iudicem placat, ad iudicatum liberat, vitam impetrat. De primo, Paral. 7[:14]: Si *poenitentiam egerit a viis suis pessimis: propitius ero*.

¶ De secundo, Matt. [3:7]: Genimina vipere, *quis* demonstravit *vobis fugere a ventura ira*? Facite ergo dignos fructus penitencie.

De tercio, Matt. [3:2]: *Agite pœnitentiam: appropinquavit enim regnum cælorum*.

Quarto, mouet ad penitendum documentum auctorum. Nam cuilibet credendum est in sua facultate et sciencia, penitentem consilit probior in lege nature, [Job] 21[:2]:

¶ *Audite, queso sermones meos, et agite pœnitentiam*.

Item, probior etiam lege scripta, scilicet, *Petrus*, Act. 2[:38], *Poenitentiam agite*.

¶ Item, inter vtramque legem, [Matt. 3:1-2]: *Johannes Baptista* … *penitentiam agite*.

Item, /f. 90ra/ ipse legis auctor Dei Filius, Matt. 4[:17]: *Pœnitentiam agite*. Set inter omnia ista quasi admirande dicitur Jer. 8[:6]: Non *est qui agat pœnitentiam super peccato suo, dicens: Quid feci*?

Quinto, mouet exemplum sanctorum ut Ade, Niniuitarum, Manasse, Magdalene, Pauli. Addiscens studet sequi magistgrum suum in operando. Quod enim eligit vir bonus et sapiens, illud potissime eligendum est, Job 42[:5]: *Auditu auris audivi te*.

¶ Sexto, mouet efficacia penitencie. Nam mutat quandoque comminatoriam sententiam Dei sicut patet [Jonas 3:10] in comminacione facta Niniuitis.

¶ Quarum enim scientia Dei sit certa sentencia tamen dicti videtur quandoque mutari propter pentencia hominis sequitur enim bene Deus scit a fore ergo a erit sed non sequitur Deus dicit a fore ergo a erit. Nam Ysaias ex ore Domini dixit Hezechie, Ysai. 38[:1, 5]: *Morieris tu, et non vives*. Tamen adiecti sunt quindecim anni ad vitam eius. Similiter Jonas [3:4] ex ore Dei *dixit*: Niniuitis *adhuc quadraginta dies, et Ninive subvertetur*. Sed ad penitenciam eorum insertus est Dominus agat ergo peccator penitenciam pro qua sola paratus est Deus mutare sentenciam, Jer. [18:8]:

¶ *Si pœnitentiam egerit gens* ista *a malo suo … agam et ego pœnitentiam super malo* et *cogitavi facerem*.

¶ Septimo, mouet in commodum in penitencium quod est multiplex sicut supra. Patet ergo tu homo secundum illud Apo. 2[:5]: *Memor esto unde excideris: et age pœnitentiam*.

¶ Modus vere penitencie est ut penitencia sit interna sicut emplastrum ponitur super morbi radicem hoc est contra hypocritas qui scindunt vestimenta sua non corda, Joel 2[:13]. Que enim secundum Deum tristicia est penitenciam in salutem stabilem operatur.

¶ Item quod penitencia sit discreta deuota accusatoria festina concinna de quibus superius dicitur.